C 275/6
LT
Europos Sąjungos oficialusis leidinys
2022 7 18
3.
Naujos kartos ES turizmo ir transporto politika 3.1.
Reikalingas šviežias naujos kartos požiūris, kuris būtų labiau suderintas ir pagrįstas Europos ir nacionalinės politikos galimybėmis, skirtomis trumpalaikiam, vidutinės trukmės ir ilgalaikiam atsparumui ir visiškam turizmo ir transporto atgaivinimui.
Naujos ES politinės, socialinės ir ekonominės darbotvarkės pagrindas turėtų būti pagrindiniai bendri principai, kuriais siekiama: — atkurti darbuotojų, visuomenės narių, turistų ir (arba) keliautojų ir ES bei pasaulio privačių ir viešųjų investuotojų pasitikėjimą ES turizmo ir transporto ekosistemomis (jas daugiausia sudaro labai mažos MVĮ bei savarankiškai dirbantys asmenys); — padėti persvarstyti esamas ES turizmo ir transporto pramonės ekosistemas, kad būtų skatinamas atsparumas ir atsigavimas siekiant „trejopos (sveikatos sistemos, skaitmeninės ir žaliosios) pertvarkos“; — sugrąžinti iki COVID-19 buvusį paklausos lygį ir skatinti MVĮ finansiškai prieinamas naujas investicijas į tvarų ir ilgalaikį šių sektorių augimą po 2021–2027 m. laikotarpio. 3.2.
Neseniai Europos Komisijos priimtas 55 % tikslo priemonių rinkinys suteikia ES galimybę pasiekti Europos klimato teisės akte įtvirtintus žemyno išmetamo šiltnamio efektą sukeliančių dujų kiekio mažinimo tikslus.
Šiame priemonių rinkinyje pateikti pasiūlymai taip pat turi įtakos Europos transporto ir turizmo ekosistemoms.
Jei šios priemonės nebus parengtos numatant tinkamą politiką, pasiūlymai netaps pagrindu sukurti naujos kartos ES turizmo ir transporto politiką.
Priešingai – dėl siūlomų priemonių ES įmonėms – tiek didelėms, tiek mažoms – gali labai padidėti su reglamentavimu susijusios išlaidos ir gali būti pakenkta jų konkurencingumui, palyginti su trečiųjų šalių transporto ir turizmo įmonėmis, įsteigtomis palei ES sienas, taigi būtų sukelta grėsmė ES darbo vietoms šiuose sektoriuose.
Tokiomis aplinkybėmis ypač smarkiai nukentėtų tie ES regionai, kurie yra labai priklausomi nuo turizmo.
Todėl taikant šviežią naujos kartos požiūrį reikėtų atkreipti dėmesį į šio teisės aktų rinkinio poveikį Europos transporto ir turizmo ekosistemoms ir užtikrinti, kad nebūtų pakenkta jų (tarptautiniam) konkurencingumui.
Tik taip galima apsaugoti Europos užimtumą ir konkurencingumą, išvengti anglies dioksido nutekėjimo ir užtikrinti šviežio naujos kartos požiūrio sėkmę. 4.
Gera pradžia.
Naujas ES suvokimas 4.1.
Iki 2022 m. pabaigos turėtų būti užtikrintas visapusiškas naudojimasis laikinosios valstybės pagalbos sistemos lankstumu ir tą patį laikotarpį turėtų būti įgyvendinama svarbi nedarbo rizikos mažinimo programa SURE.
Nepaisant to, socialiniai subjektai ir MVĮ organizacijos turėtų aktyviau veikti, kad dokumentų rinkinys atitiktų su poveikiu ir veiksmingumu susijusius lūkesčius. 4.2.
Atsižvelgiant į tai, mažosioms įmonėms ir HORECA sektoriaus MVĮ skirtų likvidumo, finansų ir rekapitalizavimo schemų atžvilgiu reikia imtis skubių politinių veiksmų, kad šios priemonės ir programos būtų taikomos iki 2022– 2023 m. laikotarpio pabaigos. 4.3.
Pateiktiems nacionaliniams ekonomikos gaivinimo ir atsparumo didinimo planams ir naujai daugiametei finansinei programai (2021–2027 m.) reikia sustiprintos ir suderintos bendros metodikos ir keitimosi politikos praktika sistemos (įskaitant Europos semestrą), kad būtų užtikrintas būtinas simetriškas ES ekonomikos atsigavimas, sąžininga viešųjų ir privačiųjų subjektų, ypač restoranų ir HORECA sektoriaus MVĮ, konkurencija nacionaliniu, regioniniu ir (arba) vietos lygmeniu, socialinė konvergencija ir įtrauktis. 4.4.
Nacionaliniuose ekonomikos gaivinimo ir atsparumo didinimo planuose bus nustatyta, kaip lėšos bus skiriamos ir panaudojamos laikantis nustatytų terminų.
Priklausomai nuo ES šalies, turizmo sektoriui taikomos arba su turizmu susijusios priemonės, kuriomis modernizuojamas sektorius, arba visiems sektoriams svarbios horizontaliosios priemonės.
Dėl šių priežasčių parengėme trumpalaikės–vidutinės ir (arba) ilgalaikės trukmės sistemą su keturiais pagrindiniais politikos ramsčiais, kuriais remsimės galutinėje išvadoje ir rekomendacijose: 4.5.
I RAMSTIS.
Likvidumas, užimtumo atgaivinimas ir verslo pasitikėjimo atkūrimas 4.5.1.
Kadangi nėra aiškios ir naujausios informacijos apie numatomą finansinės paramos, skiriamos pagal Europos Komisijos ekonomikos gaivinimo programą iš Europos investicijų fondo (EIF), poveikį labai mažoms įmonėms ir MVĮ, EESRK išreiškia susirūpinimą ir siūlo: — įsteigti darbo grupę, kuri prižiūrėtų ekonomikos gaivinimo priemonių, visų pirma skirtų labai mažoms ir mažosioms turizmo ir transporto sektoriaus įmonėms, įgyvendinimą; — stebėti valstybių narių nacionalinius ekonomikos gaivinimo ir atsparumo didinimo planus siekiant įvertinti, ar į juos įtrauktos su turizmu susijusios reformos;